Toy Story

Toy Story er en amerikansk dataanimert (CGI) film produsert av Pixar Animation Studios og gitt ut av Walt Disney Pictures og Buena Vista Distribution i USA den 22. november 1995 og i Europa den 22. mars 1996.

Toy Story var den første helaftens dataanimerte filmen som ble lansert av Disney, og også den første fullstendig dataanimerte helaftens filmen i historien. Minst ett tidligere forsøk på å lage en helaftens dataanimert film ble gjort før Toy Story, den annonserte filmen The Works, som aldri ble fullført. Toy Story var også Pixars første helaftens film som ble lansert på kino. Den spilte inn $191 796 000 bare i USA, og havnet på 71.-plass på listen over de mest innbringende filmene i historien. Hovedpersonene i filmen er leker fra rommet til en åtte år gammel gutt ved navn Andy, og blir for det meste fortalt fra lekenes synspunkt. Andy, hans babysøster Molly og deres mor har mindre roller, og det samme har den ti år gamle nabogutten Sid, hans hund Scud og hans lillesøster Hannah.

Før Pixars inntreden i filmindustrien med Toy Story var de kjent for å ha utviklet Pixar Image Computer.

 Rolleliste 

 Rolle  Stemme(originalversjon)  Stemme(norsk versjon) Sheriff Woody  Tom Hanks  Åsleik Engmark  Buzz Lightyear  Tim Allen  Sven Nordin Mr. Potato Head  Don Rickles  Anders Hatlo Rex  Wallace Shawn  Magnus Nielsen Slinky Dog  Jim Varney  Harald Mæle Hamm  John Ratzenberger  Per Christian Ellefsen Andy Davis  John Morris  Eirik Espolin Johnsson Sid Phillips  Erik von Detten  Erik Skøld Bo Peep  Annie Potts  Anitra Terese Eriksen Hannah Phillips  Sarah Freeman  Pernille Sommerfeldt Øien Sergeant 'Sarge'  R. Lee Ermey  Ivar Nørve Fru Davis (Andys mor)  Laurie Metcalf  Unn Vibeke Hol Lenny  Joe Ranft  Trond Teigen Hai  Jack Angel  Nicolay Lange-Nielsen Mr. Spell  Jeff Pidgeon  Harald Mæle Oppleser  Penn Jillette  Nicolay Lange-NielsenAksel HennieHåvard BakkeLena Meieran

 Figurer 

Hovedrollene er:
 Sheriff Woody – en gammeldags sheriffdukke. Han er Andys favorittleke, med en spesiell plass på sengen, og dermed lederen for de andre lekene.
 Buzz Lightyear – en Space Ranger fra Star Command. En ny plastleke med elektronisk stemme, fjærede vinger, laser (et blinkende LED-lys) og en romskipeske. Buzz var en gave til Andy på fødselsdagen hans.
 Mr. Potato Head – en Mr. Potato Head-dukke av Hasbro, Inc.. 
 Rex – en Tyrannosaurus rex dinosaur-leke kjøpt opp av Mattel som har mindreverdighetskomplekser på grunn av at han tror han ikke er skummel nok.
 Slinky Dog – en hund med trappetroll-kropp. Veldig lojal mot Woody.
 Hamm – en sparegris
 Bo Peep – en seterjente-dukke som Woody har romantiske følelser for.
 Sarge – en gung-ho-kommandør av en armé bestående av plastsoldater. Sarge og troppene hans hjelper ofte de andre lekene.

Menneskefigurer:
 Andy – han som eier Woody og de andre lekene.
 Sid – nabogutten som elsker å torturere leker; han har på seg en sort T-skjorte med en menneskeskalle foran.
 Fru Davis (Andys mor) – en helt normal mor.
 Hannah – Sids lillesøster. Hun blir ofte fratatt lekene sine av Sid, slik at han kan torturere dem.
 Molly – Andys lillesøster.
 Scud – Sids hund.

 Sangene 
 Du har en venn i meg
 Motgangen hjemsøkte meg
 Jeg kan ikke Seile igjen

 Handling 
Filmen begynner med at lekene har et møte for å diskutere den kommende flyttingen som Andys familie skal gjennomføre. På slutten av møtet annonseres det at det i dag er Andys fødselsdag. Dette resulterer i tumulter blant lekene. Alle er redde for å bli erstattet. Woody forholder seg selvfølgelig rolig siden han er Andys favorittleke og aldri forventer å bli erstattet av en annen favorittleke.

Til slutt, for å roe alle ned, sender Woody en rekognoseringstropp av små grønne lekesoldater for å spane på festen. Det kommer ingen nye leker før mor trekker fram en ny eske, men soldatenes kommunikasjon streiker, og vi kan ikke høre hva som er i den siste gaven, bare at barna kommer opp trappen. Alle lekene skyndter seg på plassene sine før Andy kommer tilbake på rommet.

Da Andy ankommer blir Woody dyttet ned fra plassen sin på midten av sengen, og ned på gulvet, slik at han kan gi plass til den nye leken. Med en gang barna forlater rommet for å spise kake, klatrer Woody tilbake på sengen for å se hva han er byttet ut med. Den nye, mystiske leken er den berømte Buzz Lightyear actionfiguren.

En konflikt oppstår mellom Woody og Buzz på grunn av Woodys sjalusi på at Buzz har tatt over som favorittleke, og hans irritasjon rundt det faktum at Buzz ikke vet at han er en leke. Denne konflikten fører til at Woody og Buzz ender opp i en situasjon der den eneste løsningen er å samarbeide.

 Priser og utmerkelser 
 Regissør John Lasseter mottok en Special Achievement Academy Award i 1996 for denne filmen.
 I 2005 ble filmen arkivert ved USAs National Film Registry.

 Oppfølgere 
 Toy Story 2 ble lansert i 1999
 Buzz Lightyear fra Stjernekommandoen: Eventyret begynner (en spin-off av Toy Story, og pilotepisode til serien med samme navn)
 Buzz Lightyear fra Stjernekommandoen (en spin-off TV-serie)
 Toy Story 3 fra 2010
 Toy Story 4 fra 2019

 Referanser 

 Eksterne lenker 



Kategori:Animerte fantasyfilmer fra USA
Kategori:Pixar-filmer
Kategori:Animerte barnefilmer fra USA
Kategori:Filmer fra 1995
Kategori:Filmer regissert av John Lasseter
Kategori:Engelskspråklige filmer
Kategori:Filmer bevart i USAs nasjonale filmregister
Kategori:Vinnere av Annie Award for beste animasjonsfilm
Kategori:Animerte eventyrfilmer fra USA
Kategori:Animerte filmkomedier fra USA